Old School Coffee ร้านนี้เราเคยมาเมื่อปีสองปีที่แล้วค่ะ มาช่วงร้านเปิดใหม่ๆเลย มาอยู่ 2-3 รอบ พอมาอีกทีลูกค้าแน่นร้าน แบบไม่มีที่จอดรถเลย หลังจากนั้นก็ไม่ได้ไปอีกเลยค่ะ

-บรรยากาศ-
การตกแต่งของทางร้านก็ยังเหมือนเดิมค่ะ เป็นแนวอิฐๆสีส้มแดง มีสวนสีเขียวๆ บ่อปลา ด้านหน้าทางเข้ามีนาฬิกาคล้ายๆแบบที่โรงแรียน มีเก้าอี้ให้นั่งชมบรรยากาศด้านนอก ด้านในแต่งด้วยโทนสีน้ำตาล มีโต๊ะไม้แบบใช้ที่โรงเรียนให้บรรยากาศเหมือนย้อนไปในวัยเด็กค่ะ ปกติที่เราไปร้านก็จะเงียบๆหน่อยค่ะ แต่วันนั้นมีพี่ๆทหารเข้ามากันเป็นกลุ่ม คุยกันเสียงดังนิดหน่อยค่ะ

-เมนูของทางร้าน-
ทางร้านมีบริการเครื่องดื่ม พวกชา กาแฟ น้ำผลไม้ เบเกอรี่ และแซนวิชค่ะ

-เมนูที่ได้ทาน-
วันที่ไปเราสั่งแต่เครื่องดื่มค่ะ สั่งเป็น "ม็อคค่าเย็น" (95 บาท) ด้วยความที่ไม่ได้ดื่มกาแฟซักพักแล้ว พอชิมคำแรกคือแบบม็อคค่าดีมากค่ะ เข้มข้น แต่นุ่ม รสชาติหอม หวาน มันมาก แบบที่ไม่ได้ดื่มมานานเลย ติดใจมากค่ะ บรรยากาศในร้านก็สบายๆ จิบกาแฟไป คุยไป สบายเลยค่ะ

-การบริการ-
การบริการเป็นแบบบริการตัวเองค่ะ สั่งอาหารแล้วมารับที่เคาท์เตอร์

-การเดินทาง-
ร้านอยู่ใกล้ๆทางรถไฟสามเสน บนถนนระนองค่ะ

-ที่จอดรถ-
ลานจอดรถของทางร้าน

KiMCHi WaSaBi
01/05/2017